kardosdrur/scandi-wiki huggingface dataset:
Foibe

Foibe (græsk: Φοίβη) er en titan fra den græske mytologi. Hun er datter af jordgudinden Gaia og himmelguden Uranos, og tilhører den første generation af titaner. Foibe betyder på græsk "strålende".

Mytologi 
Foibe er ofte blevet associeret med månen, bl.a. i Michael Draytons værk Endimion and Phæbe (1595), der er den første gengivelse af Endymion-myten på engelsk. Hun var gift med sin bror Koios. Sammen fik de døtrene Leto, som senere blev mor til Apollon og Artemis, og Asteria, som blev mor til Hekate. Foibes navn og tilknytning til den delfiske sibylle indikerer, at hun blev anset som titan for profetiske forudsigelser og orakler. 

Foibe var bedstemor til Apollon og Artemis. Navnene Foibe og Foibos blev brugt som synonymer for henholdsvis Artemis og Apollon. De blev også brugt om Selene og Helios.

Aischylos mente, at Foibe var den tredje gudinde, som arvede magten over oraklet i Delfi. Hun gav det efterfølgende til sit barnebarn Apollon. Ifølge Aischylos' Eumeniderne arvede Foibe Delfi-oraklet fra sin søster Themis. Filologen D.S. Robertson har argumenteret for, at denne arverækkefølge er Aischylos' egen opfindelse. Traditionen foreskrev, at Delfi-oraklet havde skiftet hænder tre gange, hvilket svarede til de tre generationer af guder. Uranos gav oraklet til Gaia, mens Kronos gav det til sin søster Themis. Da det blev Zeus' tur til at give oraklet videre, kunne Aischylos ikke påstå, at han gav det direkte til Apollon, da sidstnævnte endnu ikke var blevet født i Aischylos' fortælling. Robertson mente derfor, at Aischylos brugte Foibe som en indskydelse i den delfiske arvefølge.

Referencer

Se også 
 Phoebe (måne)

Titaner
Kreios

Kreios (græsk: Κριός) er en titan fra den græske mytologi. Han er ifølge Hesiods Theogonien søn af jordgudinden Gaia og himmelguden Uranos. Kreios blev sammen med de øvrige titaner frarøvet magten af Zeus og de andre olympiske guder. 

Kreios er den mindst individualiserede af de oldgræske titaner, og filologen M.L. West har peget på, hvordan Hesiod bruger Kreios som en art slægtsopbyggende tilføjelse til kernen af vigtige titaner. Det samme gør sig gældende for flere anonyme titaner. For Hesiod er Kreios først og fremmest vigtig som Perses' far og Hekates bedstefar, som Hesiod ifølge West var en "stor missionær" for.

Mytologi 
Kreios var gift med Eurybia, som var datter af jordgudinden Gaia og havguden Pontus. Sammen fik de børnene Astraios, Pallas og Perses. Astraios fik sammen med morgenrødens gudinde Eos stjernen Fosforos, de andre stjerner og vindene. 

Kreios' rolle var at udfylde den slægtsliste af titaner, som i antal skulle udgøre et modstykke til de tolv olympiske guder. Kreios kæmpede med stor sandsynlighed i den ti år lange krig mellem de olympiske guder og titanerne, men spillede ingen religiøs eller mytologisk rolle. Kreios blev efter krigen forvist til underverdenen i Tartaros sammen med de andre titaner.

Referencer 

Titaner
Thea

Thea også stavet Theia er en af de oprindelige tolv titaner, datter af Gaia og Uranos. Med sin bror Hyperion er hun mor til solguden Helios, månegudinden Selene og morgenrødens gudinde Eos.

Er også navnet på en hypotetisk planet på størrelse med Mars der ved kollision med Protojorden skabte Månen.

Men navnet Thea bliver også brugt i kristendommen. Thea stammer fra navnet Dor'Thea, som betyder givet af gud, derfor siges det at forkortelsen Thea betyder guds gave.

Eksterne henvisninger 
 

Titaner
Perses

Der er flere personer og guddomme i den græske mytologi med navnet Perses

Titaniden Perses – Far til gudinden Hekate
Perses søn af Andromeda og Perseus – Persernes forfader ifølge den græske mytologi.
Hesiods bror Perses – se Værker og dage.
Perses (Titanide)

Titaniden Perses var barn af Eurybia og Kreios.

Derpå den stolte gudinde Eurybia, elsket af Kreios,
Fødte den store Astraios og Pallas og endelig Perses
han, der har strålende ry blandt alle i kraft af sin visdom."
Lene Andersens oversættelse.

Med Titaniden Asteria er Perses far til, den uhyggelige gudinde Hekate

Titaner
Lene Andersen (forfatter)

Lene Rachel Andersen (født 15. maj 1968 i Taastrup), pseudonymer Jesper Knallhatt og Pamfilia Severinsen, er forfatter, forlægger og civiløkonom.

Biografi 
Lene Andersen er født og opvokset i Taastrup. Hun er uddannet civiløkonom (HA) fra Copenhagen Business School i 1991 og har senere studeret teologi, som hun ikke afsluttede. Hun har som ung lavet radioprogrammer og derefter skrevet radio- og tv-satire og revytekster. Hun debuterede som forfatter i 2005 med den første bog i serien Baade-Og og har siden drevet Det Andersenske Forlag. I 2011 blev hun udpeget som medlem af den kortvarige Værdikommission.

Baade-Og 
Værket Baade-Og består af fem bøger med undertitlerne Mandag, Tirsdag, Onsdag, Torsdag og Fredag. De er fortalt som en dialog mellem den pensionerede tv-producer Magnussen, som er særdeles belæst, og for tiden indlagt på psykiatrisk afdeling, og en ugebladsjournalist, der interviewer ham i løbet af fem dage.

De to personer i bogen gennemgår et emne hver dag og når igennem en lang række teorier og begreber fra biologi, fysik, psykologi, sociologi og filosofi, som værket via fortællingen søger at formidle på en underholdende og letforståelig måde. Teorierne kædes også sammen og sættes i ny sammenhæng, som for eksempel Darwins evolutionslære, der sammenlignes med Kierkegaards lære om de tre stadier.

I delen Onsdag udformer hovedpersonen Magnussen et bud på en postmoderne "global eksistentialisme", der tager afstand fra den gamle verdensopfattelse, præget af det lineære, absolutte og ufleksible, og i stedet foreslår han en verdensforståelse, der tager højde for relativitets-, komplementaritets- og kvanteteorien, at alt er uforudsigeligt, komplekst og ikke kan beskrives i absolutte termer. Her lanceres begrebet "Homo Liquens" (det flydende menneske), i modsætning til at være "det ene eller det andet", som henviser til Kierkegaards Enten-Eller. Den globale eksistentialisme skal også være politisk, mennesket har en global borgerpligt. For at bevare retssamfundet, humanismen, demokratiet og pluralismen skal der arbejdes med globale, komplekse løsninger med plads til "både og".

Information skrev i sin anmeldelse: "Hun plukker, meget postmoderne, vidt forskellige begreber fra vidt forskellige felter og forsøger så, meget lidt postmoderne, at kombinere dem i et sammenhængende, altfavnende filosofisk system, der vækker mindelser om store tyske modelbyggere som Hegel, Marx og Luhmann - og som samtidig er ganske anderledes rablende og skørt, fuld af groteske indfald og referencer til begavet populærkultur som The Simpsons, Seinfeld og Sopranos. ... [V]ærket er så facetteret og kondenseret, at det umuligt lader sig indfange i et par afsnit." 

Titlen er et svar på filosoffen Søren Kierkegaards kendte bog Enten-Eller fra 1843, der også blev udgivet under pseudonym.

Bibliografi

Baade-Og

Øvrige 
 
 
 
 
 
 
 
 Wiki-projektet democracy-handbook.org, fra 2010

Noter

Eksterne henvisninger 
 
 
 
 
 
 
 

Faglitterære forfattere fra Danmark
Satirikere fra Danmark
Debattører fra Danmark
Dansksprogede forfattere fra Danmark
Personer i Kraks Blå Bog
Alumni fra Copenhagen Business School
Halfdan

Halvdan eller stavet Halfdan er et drengenavn. Navnet stammer fra olddansk "half" "dan", som betyder "halv dansker". Det kan måske også betyde "ham, som kun er dansk (konge) på mødrene side" .

I 2018 hed omkring 515 danskere Halvdan eller Halfdan som første fornavn. Det er en stigning på 32 fra året før ifølge Danmarks Statistik. Brugen af Halfdan som fornavn har dog været i stigning efter 2002. Mindst 10 drenge fik navnet hvert af de efterfølgende år; i modsætning til f.eks. år 1990, hvor stort set ingen blev navngivet Halfdan.

Kendte personer med navnet

Fra nyere tid 
 Halfdan E, dansk musiker, komponist og producent.
 Halfdan Hendriksen, dansk politiker og minister.
 Trygve Halvdan Lie, norsk politiker og generalsekretær for FN
 Halfdan Rasmussen, dansk digter
 Halfdan Pisket, dansk graphic novelforfatter

Fra forhistorisk tid eller sagn 
 Kong Halvdan (nogle er muligvis litterære figurer)
 Halvdan den Gamle (762? – 800?)
 Halvdan Snjalle (=Halfdan III `Snjalle' af Skåne?) (var bror til Erik Barn) (historisk yderst tvivlsom) 
 Halfdan Hvitbein (søn af Olof Trätälja, Konge (i Vermaland) af Uplandene (Sverige))
 Halvdan Svarte (død ca. 860)
 =? Halfdan `sorte' III jarl eller konge af Vestfod (809? – 864?)
 Halfdan den Milde (søn af kong Öystein Halfdansson)
 Halfdan Ragnarsson (levede muligvis på et tidspunkt mellem ca. 855-877)
 Kong Halvdan Bjerggram, Halfdan Berg-Gram Frodesson (levede muligvis ca. 700-782 - (650? – ?) )
 Kong Halvdan af vestfold og østfold (Gudrod Halfdansson (vestfold) Konge af Norge?) (levede muligvis til 810)
 Halfdan ' Guldtand' (måske 600-tallet)
 Halfdan `White shirt' konge af Dublin (? – 877? beslægtet med Ivar Benløs/Ingvar)
 Halfdan (Margrave) af Frisia (762 – 830?)
 Halfdan Frodason konge af Danmark (503? – ?) (Skjolding?)
 Halfdan (I) Frothisson af Danmark (? – 324?)
 Halfdan Gudrodsen (928? – 988?) ; Jarl af Odense
 Halfdan Guldtand af Sverige
 Halfdan (konge) af Hedeby (777? – 810)
 Halfdan Haroldsson (=Halvdan Snjalle?) (Jylland 590? – ?) konge af Roskilde (Danmark, Sverige)
 Halfdan Hringsson af Ringerik
 Halfdan II Midi 'gamle' Eysteinsson (762? – 800?) eller Halvdan II Oysteinsson konge i Vestfold.

Eksterne kilder

Noter

Henvisninger 
 Jamie Allen's Family Tree & Ancient Genealogical Allegations "H" (ikke autoritativ! Kryds med andre kilder)

Se også 
 Rhododendron 'Halfdan Lem'
 Eystein Fart Halvdansson

Drengenavne
Værker og dage

Værker og dage (, Erga kai Hēmerai) et er litterært værk, 800 vers i heksameter, forfattet af bondedigteren Hesiod omkring år 700 f.Kr. Han var altså nogenlunde samtidig med Homer.

Man kan måske kalde værket en bondealmanak, da det angiver, hvornår bonden bør påbegynde og hvornår han bør afslutte en bondes forskellige forehavender. Det er en mærkelig blanding af formaninger, gode råd og myter, forfattet i forbindelse med en arvestrid mellem digteren og dennes bror Perses. Når Hesiod udtaler sig om retfærdighed, er det måske for at påvirke dommerne i arvesagen; og når han belærer sin bror om landbrug, er det måske for at vise, at han selv er bedre egnet til at drive gården end Perses.

Digtet skriver sig ind i en tradition, der kendes fra ældre mellemøstlig digtning.

Indhold 
 v. 1-10 Indledende Zeushymne.
 v. 11-41 Om striden.
 v. 42-105 Myten om Prometheus og Pandora.
 v. 106-201 Verdensaldermyten.
 v. 202-285 Tale om retfærdighed.
 v. 286-380 Formaninger til menneskene.
 v. 381-617 Om landbruget.
 v. 618-694 Om søfart.
 v. 695-764 Råd og maksimer.
 v. 765-828 Dagene – om heldige og uheldige dage.

Noter

Litteratur 
 Hesiod, Works and Days. Edited with prelegomena and commentary by M. L. West. Oxford 1978.
 Hesiod, Theogonien. Værker og Dage. Skjoldet. Ved Lene Andersen. København 1973.

Antikkens græske litteratur
Alexander

Alexander stammer fra det græske navn Αλεξανδρος (Alexandros), som betød "Forsvarer mænd/mennesket" fra græsk αλεξω (alexo) "At forsvare, hjælpe" og ανηρ (aner) "mand" (genitiv ανδρος). Det tilsvarende pigenavn er Alexandra.

I Danmark er der to kombinationer af navnet: Alexander eller Aleksander.

Ifølge Danmarks Statistik er omkring 10.000 mænd/drenge i Danmark med én af de to måder at stave navnet på.

Navnet Alexander har sin navnedag d. 18 marts navnedag

Kendte personer

Historiske personer 
 Alexander den Store
 Alexander Sagulin Bay

Kongelige 
 Alexander (byzantinsk kejser), (912-913)
 Alexander (Aleksandr) 1., russisk zar
 Alexander (Aleksandr) 2., russisk zar
 Alexander (Aleksandr) 3., russisk zar

Paver 
 Pave Alexander 1.
 Pave Alexander 2.
 Pave Alexander 3.

Øvrige 
 Alexander Baldwin (Alec Baldwin), amerikansk skuespiller
 Aleksandr Blok, var russisk digter
 Alexander Gottlieb Baumgarten, var tysk filosof
 Alexander Dubček, tidligere slovakisk politiker
 Alexandre Dumas, den ældre, var fransk romanforfatter
 Alexander Graham Bell, opfinderen af telefonen
 Alexander Hamilton, var amerikansk politiker
 Alexander Lukashenko, nuværende præsident i Hvidrusland
 Aleksandr Sergejevitj Pusjkin, var russisk forfatter
 Alexander Roslin, var svensk portrætmaler
 Aleksandr Isajevitj Solsjenitsyn, var russisk forfatter
 Alexander Rybak, hviderussisk-norsk vinder af Eurovision Song Contest 2009
 Alexander von Humboldt, var tysk naturvidenskabsmand og opdagelsesrejsende.

Alex 
 Alex Ambrose, dansk sanger

Andet med navnet Alexander 
 Alexander (film) - film fra 2004 baseret på Alexender den Stores liv
 Alexander (månekrater) - månekrater opkaldt efter Alexender den Store

Noter og referencer 

Drengenavne
Polybos

Polybos var konge af Korinth og Ødipus' plejefar.

Personer i græsk mytologi
Konger i græsk mytologi
Merope

Merope er navnet på flere uafhængige personer og væsener i græsk mytologi:
 Merope var droning af Korinth og Ødipus' plejemor.
 Merope var en af de 7 plejader.

Personer i græsk mytologi
Nymfer
XBase

xBase er det generiske navn for den gruppe af programmeringssprog og databasesystemer. der har samme syntaks og struktur som dBASE.
Den store udbredelse af xBASE har gjort, at adskillige firmaer har udviklet tilsvarende og delvist kompatible databasesystemer.
Hovedanvendelsen for xBase-sprogene databasebaseret udvikling.

Blandt leverandørerne af xBase-produkter er:

 dBASE (Fortolker; MS-DOS, Windows)
 Clipper (Compiler; MS-DOS)
 FoxPro (Fortolker; MS-DOS, Unix, Macintosh, Windows; Siden overtagelse fra Microsoft kun til Windows under navnet Visual Foxpro)
 dBMAN (Fortolker; Unix, Atari ST, Amiga, MS-DOS, Windows)
 Flagship (Compiler; Unix)
 Harbour (Compiler; MS-DOS, Windows, OS/2, Linux)
 Xbase++ (Compiler; Windows)
 Clip  (Compiler; Unix)

Yderligere bliver xBase anvendt om databaserne bag xBase-systemet. Af systemer der helt eller delvis anvender databasedelen er:

 XBase-Sourceforge-Projekt
 CodeBase

Yderliger henvisninger 
 Beskrivelse af xBase filformatet

Programmeringssprog
Stamokap

Stamokap, statsmonopolkapitalisme, marxistisk (kommunistisk) begreb der betegner situationen i de udviklede kapitalistiske lande, hvor monopolkapitalen siges at have underlagt sig den borgerlige stat, hvorved der er sket en sammensmeltning mellem ledelsen af monopolerne og statsapparatet.

Kilde 
 

Marxisme
Laios

Laïos var en mytisk konge af Theben. Søn af Labdakos af den Kadmiske stamme og gift med Iokaste, datter af en fornem thebaner Menøkeos. Da parret længe var barnløse drog Laios til oraklet i Delfi, for at få råd.

Oraklets svar var ikke hvad han havde håbet. Pythia sagde: "Laios, søn af Labdakos! Du ønsker dig børn og du vil blive skænket en søn. Men vid at skæbnen har bestemt at du skal miste dit liv, for hænderne af dit eget barn . Dette er Zeus' bud, Kroniden, der har hørt om Pelops sorg, han hvem du har berøvet en søn."

Laios var i sin ungdom landflygtig og havde taget tilflugt ved den peloponnesiske konges hof og her havde han misbrugt kongens gæstfrihed ved at bortføre dennes smukke søn Chrysippos. Laios der var sig brøden bevidst troede oraklet og drog tilbage til Theben med tungt hjerte. Ikke desto mindre fik Laios og Iokaste en søn og de besluttede at bede en af deres hyrder om at sætte ham ud i ødemarken. Sønnen overlevede dog og blev til den berømte Ødipus der mod sin vilje kom til at opfylde oraklets forudsigelse. Ved en korsvej mødte Ødipus sin far og dennes følge, og uvidende om hans identitet dræbte Ødipus Laios og hele følget.

Personer i græsk mytologi
Iokaste

Iokaste, datter af den fornemme thebaner Menøkeos og dronning af Theben, er en af de tragiske ofre i det græske sagn om Ødipus fra den thebanske sagnkreds.

Hun var gift med kong Laios og med ham fik hun et drengebarn. Laios var blevet spået at han ville få en søn og at drengen ville dræbe ham, så forældrene besluttede med tungt hjerte at sætte drengen ud i ødemarken. En hyrde blev sat til dette hverv, men adlød ikke kongeparret så drengen overlevede og voksede op som kongesøn i Korinth. Drengen fik navnet Ødipus og ved skæbnens mellemkomst dræbte han uvidende sin far. Derefter kom han uden viden om sin brøde til Theben hvor han efter at have overvundet et frygteligt uhyre, sfinksen, fik kongemagten og enkedroningen til ægte. Således gik det til at Iokaste blev gift med sin egen søn og med ham fik hun sønnerne Polyneikes og Eteokles og døtrene Antigone og Ismene. Efter nogle år opstod en frygtelig pest i Theben og da Ødipus prøver at finde grunden kommer sandheden for en dag. Iokaste hænger sig og hendes sidste ord gælder Laios.

Iokaste er søster til Kreon der senere tog magten i Theben og som spiller en stor rolle i Sofokles' to tragedier Kong Ødipus og Antigone.

Personer i græsk mytologi
Brillepingvin

Brillepingvinen (Spheniscus demersus) lever ved Afrikas sydvestkyst i kolonier på de 24 øer mellem Namibia og Algoa bugt nær Port Elizabeth i Sydafrika. 

Den største koloni findes på Dyer Island nær Kleinbaai. De eneste tilbageværende pingvinkolonier på fastlandet findes tæt ved Cape Town, Boulders Beach ved Simon's Town og Stony Point i Bettys Bay.

Navneforvirring 
Brillepingvin kaldes på dansk også for æselpingvin, mens den "rigtige" æselpingvin (Pygoscelis papua) så kaldes brillepingvin.

Noter

Kilder 
 Gill, F & D Donsker (Eds). 2015. IOC World Bird List (v 5.1). . Arkiveret
 BirdLife International 2013. Spheniscus demersus.  IUCN Red List of Threatened Species

Fugle fra det sydlige Afrika
Pingviner
Næsehorn

Næsehorn (latin: Rhinocerotidae) er en familie af uparrettåede hovdyr.

Blandt næsehornsarter er:
 Sort næsehorn (Diceros bicornis)
 Hvidt næsehorn (Ceratotherium simum)
 Indisk næsehorn (Rhinoceros unicornis)
 Javanæsehorn (Rhinoceros sondaicus)
 Sumatranæsehorn (Dicerorhinus sumatrensis)

Uddøde arter af næsehorn:
 Skovnæsehorn - levede i Eurasien (inkl. Danmark) og Nordafrika i slutningen af den pleistocæne epoke.
 Uldhåret næsehorn - levede på de nordlige stepper og tundraen i Eurasien i den pleistocæne epoke.

Fakta 
I starten af det 20. århundrede var der omkring 500.000 næsehorn i Afrika og Asien. Grundet tab af levesteder og krybskytteri, er tallet i dag på cirka 27.000.  Hver dag anslås det, at 2 næsehorn mister livet til krybskytter. Næsehornet er et særdeles attraktivt mål for krybskytter, da hornet kan afsættes i Vietnam og Kina, hvor hornet anvendes som naturmedicin. Priserne er yderst høje, hvilket gør den lyssky forretning særdeles lukrativ for bagmændene.

Referencer

Eksterne henvisninger
Lavlandstapir

Lavlandstapiren (Tapirus terrestris) er en tapir i ordenen af uparrettåede hovdyr. Dyret har en længde på 1,7-2 meter med en hale på 46-100 cm og en vægt på 225-250 kg. Arten lever i det nordlige og centrale Sydamerika. Dens pels er børsteagtig. Den lever i nærheden af vand og svømmer godt. Den fouragerer om natten, hvor menuen står på græsser, frugt, vandplanter og anden vegetation.

Kilder 

Dyr fra Amazonas
Sydamerikas fauna
Tapirer
Bjergtapir

Bjergtapiren (latin: Tapirus pinchaque) er en tapir i ordenen af uparrettåede hovdyr. Dyret når en længde på 1,8 m med en hale på 50 cm og vejer 150 kg. Arten lever i det nordvestlige Sydamerika. Dens tykke pels er mørkebrun til sort. Den lever i nærheden af vand og svømmer godt. Den fouragerer fortrinsvis ved daggry og solnedgang, hvor maden består af blade. Den skjuler sig om dagen i krat. Tapiren lever langt det meste af sit liv alene.

Referencer

Eksterne henvisninger 

Sydamerikas fauna
Tapirer
Bairds tapir

Bairds tapir (latin: Tapirus bairdii) er en tapir i ordenen af uparrettåede hovdyr. Dyret når en længde på 2 m med en hale på 7-13 cm og vejer 240-400 kg. Arten lever fra det sydlige Mexico til det nordlige Sydamerika. Pelsen er mørkebrun med lyse grågule kinder og hals. Ørene har hvide kanter. Den lever af planter. Hunnen er drægtig i 390-400 dage og får som regel kun én unge. Ungen vejer nyfødt 5-8 kg.

Referencer

Eksterne henvisninger 

Mellemamerikas fauna
Tapirer
Rabarber

Rabarber (Rheum) er en slægt af kraftige stauder af skedeknæfamilien med ca. 40 arter, som er udbredt i Kina, Tibet og Centralasien. Har kort jordstængel og stor, håndnervede blade med en tyk, sprød bladstilk samt små, grønligt-hvide til røde blomster, der sidder i en rigt grenet top på en høj stængel. Stilkene anvendes som køkkenurt til grød, kompot m.v. De indeholder bl.a. citronsyre, oxalsyre og æblesyre.

Her nævnes de arter, vi kender i Danmark.

 Lægerabarber (Rheum officinale)
 Kronerabarber (Rheum palmatum)
 Haverabarber (Rheum rhabarbarum)
 Vild rabarber (Rheum rhaponticum)

 
Nytteplanter
Stængelgrøntsager
84 f.Kr.

Konge i Danmark: Ukendt

Begivenheder
1. Mitradates-krig ender med Sullas sejr over Mithridates af Pontos
Født
 Anslået fødselsår for den romerske digter Catullus
 

Dødsfald
 Lucius Cornelius Cinna myrdet af egne soldater

Sport
 

Musik
 

Bøger

 
84
54 f.Kr.



Begivenheder 
 Julius Cæsars andet britiske felttog.
 Ambiorix starter sit oprør i Gallien
 Grunden til Caesars forum erhverves

Født 
 Seneca den ældre (Anslået), romersk retoriker (død ca. 39)
 Albius Tibullus (Anslået), romersk digter (død ca. 19 f.Kr.)

Dødsfald 
 Catullus (Anslået), romersk digter (født ca. 84 f.Kr.)
 Aurelia Cotta, patricier og mor til Julius Cæsar (født ca. 120 f.Kr.)

Eksterne henvisninger 

54
Bajkalsæl

Bajkalsælen (Phoca sibirica) er en ægte sæl i rovdyrordenen. Den når en længde på 1,2-1,4 m og en vægt på 80-90 kg. Det er en af de mindste sælarter. Bajkalsælen kan blive 50-55 år gammel. Arten er endemisk til Bajkalsøen. 

Det er stadig ikke klarlagt, hvordan sælerne har fundet vej til Bajkalsøen, da denne ligger flere hundrede kilometer fra nærmeste ocean.

Eksterne henvisninger  

Ægte sæler
Dyr fra Nordasien
Klapmyds

Klapmydsen (Cystophora cristata) er en ægte sæl i rovdyrordenen. Arten er den eneste i slægten Cystophora. Den når en længde på 2,5-2,7 m og en vægt på 300-410 kg. Dyret lever i Nordatlanten op til det Arktiske Ocean. Der er enkelte observationer af arten i danske farvande.

Ungen fødes på en isflage og er op til 1,1 m lang og vejer 30 kg. Allerede efter 4-5 dage fravænnes ungen, hvilket er den korteste periode for noget pattedyr. 

Ægte sæler
Arktis' fauna
Grønlands pattedyr
Mad fra Grønland
Ai

Ai/AI har flere betydninger:
 Ai (nordisk mytologi) – person i den nordiske mytologi
 Kunstig intelligens – dansk for Artificial Intelligence (AI)
 A.I. Kunstig intelligens – film fra 2001 instrueret af Steven Spielberg.
 .ai er et nationalt topdomæne der er reserveret til Anguilla.
 .ai – filformat fra Adobe Illustrator.
 A.I. (Appreciative Inquiry), Den anerkendende tilgang, Pædagogisk, psykologisk teori.